חנוכה תשס"ח, 12.2007

יוחנן בן יעקב, כפר עציון

"אדם דואג על איבוד דמיו ואינו דואג על איבוד ימיו"

[image: image1.jpg]



מימרה זו ראיתי על "עמוד התפילה" שלפני שליח-הציבור בבית-כנסת בעיר ברדיצ'ב, אוקראינה. בית-הכנסת היחיד שנותר פעיל עד היום, המרכז סביבו קהילה קטנה ומנוהל על ידי רב אמריקאי, חסיד סקוויה. באחרונה, על רקע ניתוח לב פתוח שעברתי בהצלחה, נתתי לבי למימרה זו וביקשתי לברר את מקורותיה. ידידי, מדריכי פולין, הפנו תשומת לבי לקיר בית-הכנסת "איזק שול" בקראקוב, פולין, שם מופיעה כתובת זו (בגִרסה דומה, להלן), מעט מקוטעת 
:

כתובת זו נראתה גם מעל קופת הצדקה, בכניסה לאולם התפילה בבית-הכנסת בטיקטין (טיקוצ'ין, צפון-מזרח פולין) 
. מסתבר שהיה זה נוהג נפוץ במזרח אירופה: "חרוזים אלו היו רגילים לכתוב על ה'עמוד' [התיבה] שבבתי כנסיות ובבתי מדרשות", מצטט בלאנקשטיין 
. ממרה זו, בנוסח קראקוב עלתה לארץ-ישראל ולירושלים. כאמור בספר הנהגות הצדיקים, הנהגות דרבי שלום שרעבי: "כזה מצאתי כתוב פה עיר הקודש, ירושלים, תיבנה ותיכונן, וכתוב בזה המוסר; 'אדם דואג על איבוד דמיו ואינו דואג על איבוד ימיו. דמיו אינם עוזרים. ימיו אינם חוזרים'" 
.  

לפנינו שתי נוסחות: ברדיצ'ב - "דמיו חוזרין, ימיו אינם חוזרין". קראקוב, טיקטין וירושלים - "ימיו אינם חוזרין. דמיו אינם עוזרים". האותיות "ח" ו"ע" מתחלפות בעברית. במקרה זה שתי הנוסחאות מתפרשות במובנים קרובים אך לא זהים, נראה לי שהשינוי מכוון ואינו מקרי. נוסח קראקוב: "דמיו אינם עוזרים", מתייחס, ככל הנראה, לממון שאינו עוזר באמת לאדם בעת הצורך. "אורך ימים ושנות חיים" לא ייקנו בכסף. (במדינת-ישראל כיום אורך ימים ושנות חיים נרכשים לא פעם בכסף. מי שנזקק לשירותי בריאות חיוניים חייב להצטייד בהרבה כסף על מנת לשרוד. לאסוננו, המדיניות הממלכתית של ממשלות-ישראל מרחיקה אותנו מיישומה של מימרה יהודית עמוקה וחכמה זו, ומציבה אותנו במציאות אכזרית בתחום הבריאות כבתחומים אחרים. מדינה יהודית נבחנת בתפיסת הצדק-החברתי השורר בה, בדאגה אמיתית לחלשים ולנזקקים שבה, בשוויון ערך האדם וכבוד האדם. באחריות אמיתית לגורל כל אדם ש"כל המקיים נפש אחת מן העולם כאילו קיים עולם מלא" [משנה, סנהדרין]. כמה רחוקה ישראל מזהות יהודית במובן זה!). 

נוסח ברדיצ'ב: "דמיו חוזרין" (מובא ע"י בלאנקשטיין 
), אפשר והוא מקפל כפל משמעות; "דמיו" = דם וממון, בכך, לטעמי, מעשיר ומעמיק את המימרה. הימים העוברים ואינם חוזרים, ניצבים מול הדמים - דם וממון - שעשויים לחזור. החיים הינם חד-פעמיים, אין להם תחליף ותמורה, כל דקה מבוזבזת לא תשוב עוד לעולם. ואילו הדמים, טבעם לחזור אף אם אבדו לו לאדם. מימרה זו קולעת היטב לתכונת האדם הנוהג לדאוג לממונו ולדמו הרבה יותר מאשר לזמנו החולף.

חוקרים מציינים מקור הממרה ב"ספר החיים" לר' שמעון פראנקפורט: "אמרי אינשי: אדם דואג על איבוד דמיו ואינו דואג על איבוד ימיו. דמיו אינם עוזרים וימיו אינם חוזרים" 
. י' ברגר, מביא נוסח שונה משמו של בריל: "'אנוש קובל על איבוד דמיו ואינו קובל על איבוד ימיו, והלא אפשר להחזיר דמיו ולא אפשר להחזיר ימיו'" 
. ברגר ציין שם שהמאמר נמצא גם בספרו של הסופר הסורי מזרע היהודים בר-העברי (חי במאה ה-13). לדבריו, אלברטס סבור שדברי המעתיק של "'בן המלך והנזיר' הם המקור למִכתם זה" 
. בלאנקשטיין מציין מקור קדום יותר, מהמאה ה-י"ג: "אדם דואג ... ימיו אינם חוזרים ודמיו אינם עוזרים", משל הקדמוני, לב, 5 
. יש המייחסים מימרה זו לאִבן עזרא ואחרים לאִבן גבירול 
. נראה שאין לכך בסיס, המימרה אינה משירת ימי הביניים.

פלאי פלאים של גלגולי מדרש פליאה ופתרונו / מאת הרב יהושע מונדשיין
בשנת תשנ"ט נדפסה 'תשורה' לחתונה (כ"ו כסלו) ובה גם סיפורים שסיפר ר"א ב"נ בשנת תשל"ז. בין הסיפורים נדפס גם הסיפור דלהלן, שלדבריו, הוא עצמו שמעו מפיו של הרה"ח ר' יוחנן גורדון ע"ה: פעם הביאו רב זקן מאחת הערים מארה"ב לכ"ק אדמו"ר שליט"א... הוא אמר שיש לו צוואה מאביו ואביו מאביו על איזה עניין ועד עכשיו לא יצא לו למלא את הצוואה... כשיצא היה נרעש ונפעם עד מאד, ואמר: אדמו"ר שלכם הוא גאון נפלא, רשכבה"ג [=רבן של כל בני הגולה] ואין לכם מושג בגדלותו... אחר-כך סיפר את כל פרשת העניין... אביו-זקנו מצא מדרש פליאה על הפסוק "ואיה השה לעולה" (עקידת יצחק), ואיתא על זה במדרש: "הדא הוא דכתיב: אדם דואג על איבוד דמיו ואינו דואג על איבוד ימיו". אביו זקנו שאל גדולי עולם שיפרשו לו המדרש פליאה הזה... אף אחד לא פירש פירוש שיניח את דעתו. וציוה לבנו בצוואתו שיברר את זה, ובנו גם כן שאל גדולים וטובים ולא נתקררה דעתו, וציווה לבנו שלו - הרב הנ"ל - שיברר את זה. ועכשיו, סיים הרב הזקן... באתי לכ"ק אדמו"ר שליט"א לשאול פירוש מדרש פליאה הזה. והאדמו"ר פירש את זה מיד ללא שהיית רגע ובפירוש כל כך גאוני מצד אחד ופשוט מצד שני, עד שהנני עומד נדהם ונרעש מול גדלותו. 

אדמו"ר שליט"א פירש: יצחק היה בכור לאמו ואם הוא הולך להישחט יש לו דין קרבן בכור שהוא קדשים קלים, ומתן דמים שלו הוא מתנה אחת כנגד היסוד. ומצד שני הרי הוא הלך להישחט לעולה, ועולה היא קדשי קדשים ומתן דמים שלה הוא שתים שהן ארבע, ולכן לא ידע יצחק איך אפשר לעשות את זה. וזהו ששאל: 'ואיה השה לעולה'? איך אפשר להקריבו לעולה אם הוא בכור? וזהו שאמרו במדרש: "אדם דואג על איבוד דמיו", כלומר מה יהיה עם הדם שלו, "ואינו דואג על איבוד ימיו", כלומר על עצם העניין שהולך להישחט. כ"ק אדמו"ר שליט"א הביא גם משיטת הרמב"ם לעניין זה, אך המספר לא זכר בדיוק את הרמב"ם. עד כאן לשון סיפור המעשה הפנטסטי מפיו של ר"א ב"נ אשר איש מבלעדיו לא שמע מר"י גורדון ולא ידוע על שום אדם שזכה לשמוע זאת מפיו של אותו רב זקן, שלמרבית הצער לא נתגלה שמו ונתכסה לעולמים...

 ... פירושו של "מדרש פליאה" זה אף הוא כשלעצמו 'מדרש פליאה' ומעמיד בספק את יכולת ה"הרגשה" והאבחנה בין סיפור בדוי לסיפור אמיתי. מונח לפנינו נוסח קדום של סיפור זה, כפי שנתפרסם בתרצ"ד (1934) בספר "חבל בנימין" מאת ר' חיים בנימין ליפקין: אדמו"ר מהר"ש בא לוויטבסק, לחתונת בנו ר' מענדל עם בתו של הגביר ר' יוסף פאפיערין, נכדתו של המלבי"ם, שהיה נוכח בחתונה. המחותן ר' יוסף ניצל את המעמד הנדיר של נוכחות שני גדולי עולם אלו וביקש מהם לפרש לו את ה"מדרש פליאה" על עקידת יצחק, ש"אדם דואג על איבוד דמיו ואינו דואג על איבוד ימיו". המהר"ש כיבד את המלבי"ם - שהיה זקן ממנו - שיפרש ראשונה ואח"כ פירש הוא עצמו בצורה דומה להפליא לפירוש שנתייחס לעיל לאדמו"ר זצ"ל... המלבי"ם קם מכיסאו ואמר: אין זה כי אם ברוח הקודש שבו פירש המחותן... והוא ביאור נפלא מאד וגם פשוט כל כך (גם הגדרה זו דומה להפליא להגדרה שהגדיר "הרב הזקן" את פירושו של רבינו זצ"ל)... ר' חיים בנימין ליפקין - כותב הסיפור - מציין שהוא עצמו שמע זאת מאחד שהיה נוכח באותה חתונה בהיותו תלמיד בוויטבסק, בישיבת הגאון ר' יצחק ליפקין - זקנו של כותב הסיפור. כיצד אפשר להטיל ספק בסיפור ששלשלת מסורותיו ברורה כ"כ וכולו מקרין אמינות מוחלטת? אך מה נעשה ור' מענדל בן מוהר"ש לא היה נשוי מעולם לבת משפחת פאפיערין, וחתונתו הראשונה התקיימה בשנת תרמ"ב (1882), כשנתיים אחרי פטירתו של המלבי"ם!

ועדיין לא נתמלאה סאת מבוכתנו; בספר "גבורה יהודית במלכות הרשע" (עמ' 166) מספר ר' אייזיק קרסיק ע"ה על דודו-זקנו הרה"ח ר' יהושע דובראווסקי... המלבי"ם ביקש ממנו לשאול ממהר"ש שיבאר לו את ה"מדרש פליאה" דנן, וכששב מליובאוויטש ובפיו הפירוש הנ"ל, קם המלבי"ם ממקומו ואמר: "תורה היא מן השמים" [סיום זה דומה להפליא לתיאור שבספר "חבל בנימין" דלעיל]. האם יכולים אנו לפקפק בפרט מפרטי הסיפור הזה?!... מצאנו בכתב יד שבספרייה הלאומית ירושלים (מס' 3522) את הפירוש דנן ל"מדרש פליאה" זה, ושם הוא מיוחס ל... אדמו"ר הזקן! כרגיל ברוב "מדרשי הפליאה" הדברים אינם מצויים במדרשים הידועים לנו; המקור הראשון שמצינו לביטוי "אדם דואג על איבוד דמיו ואינו דואג על איבוד ימיו" הוא בספר החיים לר' שמעון פראנקפורט, ח"א יום ה' (אמשטרדם, תס"ג דף י, א) ושם: אמרי אינשי אדם דואג וכו'. על הפסוק "א-לקים יראה לו השה לעולה בני" נאמר בתנחומא: "אמר יצחק, נפשי מסורה לה' אבל אוי לי על דמי". ניתן לראות במדרש זה השראה לנוסח שנתגלגל ל"מדרש הפליאה" הנ"ל 
.

את חטאי אני מזכיר / אפרים גרשון דיינארד
- - - בשאסמאקין, עיר קטנה בקורלאנד, נולדתי ... עם אבותי באתי לעיר מולדת אבי ראסיין, פלך קאוונא, ככל הנערים למדתי בחדרים ...  בימי עלומי למדתי אני ועוד תלמיד אחד אצל הרב בווידוקלא ... היה הרב איש ישר, מופלג בתורה ועני מדוכא ככל הרבנים בני דורו בערים הקטנות. אמי הלכה לבקר את קרוביה בקורלאנד ואני נשארתי בבית גבאי בית הכנסת, איש נכבד בעדתו. ויהי באחד הימים בערב שבת בערב, נשאר בן החזן ר' צבי שהיה גם שו"ב [שוחט ובודק] בבית הכנסת אחרי תפילת הערב ויירדם, הנרות נכבו כבר והנער נעור בחושך ויחל לבכות ולצעוק כי התחלחל בראותו את ארון המתים אשר עמד תמיד בבית הכנסת על ספסל רחב אשר עליו רחצו את המת... הארון היה צבוע שחור ועל פני כולו כתובים איזה פסוקים ודברי מוסר והנני זוכר כי על אחד מקירותיו היה כתוב באותיות לבנות: "אדם דואג על איבוד דמיו ואינו דואג על איבוד ימיו. דמיו אינם עוזרים וימיו אינם חוזרים". צעקת הנער נשמעה בחדר הרב הנשען אל בית הכנסת וגם הרב התחלחל, ובלוויית איזה אנשים הוציאו את הנער מבית הכנסת. אך הנער נפל למשכב ותושבי העיר סִפרו נפלאות כי הנער ראה המון מתים אשר התפללו בבית הכנסת, כולם לבושים מעילי מתים (קיטעל) מבד לבן, ואחרי עבור שני שבועות מת הנער, ויהי הדבר למילה בפי כל תושבי ווידוקלע - - - " 
.

המילים: אדם דואג ..." הולחנו לשיר קצבי וקליט, בביצוע אברהם פריד, בתוך אלבום: "ברכה והצלחה".

הודעת אליעזר גורארי:

ראה ספר עקידת יצחק שער נט הערה א
וכן בספר הנהגות צדיקים - הנהגות דרבי שלום שרעבי: "כזה מצאתי כתוב בבהכ"נ
הגדול פעה"ק ירושלים ת"ו וכתוב בה זה המוסר, אדם דואג על איבוד דמיו ואינו
דואג על איבוד ימיו, דמיו אינם עוזרים וימיו אינם עוזרים אדם, זכור יום מותך
להיכא אתה הולך ולאן תבוא כי אינך יודע אם תמות למחר וכו'

"אדם דואג על איבוד דמיו"


פלאי פלאים של גלגולי "מדרש פליאה" ופתרונו. פרק רביעי בסידרת "סיפורים וגלגוליהם" מאת הרב יהושע מונדשיין (היו ימים) 

הרב יהושע מונדשיין

בפרק הראשון שבסידרה הנוכחית, התייחסנו לסיפוריו של ר"א ב"נ כעתירי דמיון ובדיון; להלן סיפור נוסף מפרי רוחו. 

בשנת תשנ"ט נדפסה 'תשורה' לחתונה (כ"ו כסלו), ובה גם סיפורים שסיפר ר"א ב"נ בשנת תשל"ז. בין הסיפורים נדפס גם הסיפור דלהלן, שלדבריו, הוא עצמו שמעו מפיו של הרה"ח ר' יוחנן גורדון ע"ה:

פעם הביאו רב זקן מאחת הערים מארה"ב לכ"ק אדמו"ר שליט"א, מכיון שהוא אמר שיש לו צוואה מאביו ואביו מאביו על איזה ענין, ועד עכשיו לא יצא לו למלא את הצוואה... לכן אמר לנכדיו שיביאוהו אל אדמו"ר שליט"א... וכשיצא הי' נרעש ונפעם עד מאד. ואמר: אדמו"ר שלכם הוא גאון נפלא, רשכבה"ג [=רבן של כל בני הגולה], ואין לכם מושג בגדלותו. ולקח הרבה זמן עד שנרגע. ואחר-כך סיפר את כל פרשת הענין אשר קרהו.

שאביו-זקינו מצא מדרש פליאה על הפסוק "ואיה השה לעולה" (דעקידת יצחק), ואיתא על-זה במדרש: "הדא הוא דכתיב אדם דואג על איבוד דמיו ואינו דואג על איבוד ימיו". ואביו זקינו שאל גדולי עולם שיפרשו לו המדרש פליאה הזה... הוא שאל את המלבי"ם, ר' אייזיל חריף, "דער מינסקער גדול" ועוד ועוד... אך אף אחד לא פירש פירוש שיניח את דעתו. וציוה לבנו בצוואתו שיברר את זה, ובנו גם כן שאל גדולים וטובים ולא נתקררה דעתו, וציוה לבנו שלו – שהוא הרב הנ"ל – שיברר את זה.

ועכשיו, סיים הרב הזקן את סיפורו, באתי לכ"ק אדמו"ר שליט"א כדי לשאול פירוש המדרש פליאה הזה. והאדמו"ר פירש את זה מיד ללא שהיית רגע, ובפירוש כל-כך גאוני מצד אחד, ופשוט מצד שני, עד שהנני עומד נדהם ונרעש מול גדלותו.

אדמו"ר שליט"א פירש כך: יצחק הרי הי' בכור לאמו, וא"כ אם הוא הולך לישחט יש לו דין של קרבן בכור שהוא קדשים קלים, ומתן דמים שלו הוא מתנה אחת כנגד היסוד, ומצד שני הרי הוא הלך לישחט לעולה, ועולה היא קדשי קדשים ומתן דמים שלה הוא שתים שהן ארבע, ולכן לא ידע יצחק איך אפשר לעשות את זה. וזהו ששאל: ואיה השה לעולה? איך אפשר להקריבו לעולה אם הוא בכור? וזהו שאמרו במדרש: "אדם דואג על איבוד דמיו", כלומר מה יהי' עם הדם שלו, "ואינו דואג על איבוד ימיו", כלומר על עצם הענין שהולך לישחט.

כ"ק אדמו"ר שליט"א הביא גם משיטת הרמב"ם לענין זה, אך המספר לא זכר בדיוק את הרמב"ם.

עכ"ל סיפור המעשה הפנטסטי מפיו של ר"א ב"נ, סיפור אשר איש מבלעדיו לא שמע מר"י גורדון, ולא ידוע על שום אדם שזכה לשמוע זאת מפיו של אותו רב זקן, שלמרבית הצער לא נתגלה שמו ונתכסה לעולמים...

* * *

אלא שסיפור פירושו של "מדרש פליאה" זה, אף הוא כשלעצמו 'מדרש פליאה', ומעמיד בספק את יכולת ה"הרגשה" והאבחנה בין סיפור בדוי לסיפור אמיתי.

מפני שמונח לפנינו נוסח קדום של סיפור זה, כפי שנתפרסם בשנת תרצ"ד בספר "חבל בנימין" מאת ר' חיים בנימין ליפקין, וזה תוכנו:

אדמו"ר מהר"ש בא לוויטבסק, לחתונת בנו ר' מענדל עם בתו של הגביר ר' יוסף פאפיערין, שהיתה נכדתו של המלבי"ם, שהיה נוכח גם הוא באותה חתונה. המחותן ר' יוסף ניצל את המעמד הנדיר של נוכחות שני גדולי עולם אלו, וביקש מהם לפרש לו את דברי ה"מדרש פליאה" על עקידת יצחק, ש"אדם דואג על איבוד דמיו ואינו דואג על איבוד ימיו".

המהר"ש כיבד את המלבי"ם – שהיה זקן ממנו – שיפרש ראשונה, ואחר-כך פירש הוא עצמו בצורה דומה להפליא לפירוש שנתייחס לעיל לאדמו"ר זצ"ל...

המלבי"ם קם מכסאו ואמר: אין זה כי אם ברוח הקודש שבו פירש המחותן את המדרש פליאה. והוא ביאור נפלא מאד וגם פשוט כל-כך (גם הגדרה זו דומה להפליא להגדרה שהגדיר "הרב הזקן" את פירושו של רבינו זצ"ל...).

ר' חיים בנימין ליפקין – כותב הסיפור – מציין, שהוא עצמו שמע זאת מאחד שהיה נוכח באותה חתונה, בהיותו תלמיד בוויטבסק, בישיבת הגאון ר' יצחק ליפקין – זקינו של כותב הסיפור.

כיצד אפשר להטיל ספק כלשהו בסיפור ששלשלת מסורותיו ברורה כל-כך, וכולו מקרין אמינות מוחלטת?

אך מה נעשה ור' מענדל בן מוהר"ש לא היה נשוי מעולם לבת משפחת פאפיערין, וחתונתו הראשונה התקיימה בשנת תרמ"ב, כשנתיים אחרי פטירתו של המלבי"ם!

* * *

ועדיין לא נתמלאה סאת מבוכתנו; בספר "גבורה יהודית במלכות הרשע" (עמ' 166) מספר ר' אייזיק קרסיק ע"ה על דודו-זקינו הרה"ח ר' יהושע דובראווסקי [כשרשמתי אני את הסיפור מפיו, אמר שאת הסיפור הזה שמע מדודו ר' מענדל דובראווסקי], שנסע אל מוהר"ש ועצר בעיירה שבה התגורר המלבי"ם [ברשימתי הנ"ל, שר' יהושע נסע מעיירתו גריגורובקא, והיה צריך להחליף רכבת בעיר האמיל, שם כיהן המלבי"ם ברבנות. ע"כ. ואולי היתה זו פליטת פה, והכוונה למוהילוב, שבה היתה רבנותו של המלבי"ם בין השנים תרל"ב-תרל"ד].

המלבי"ם ביקש ממנו לשאול ממהר"ש שיבאר לו את ה"מדרש פליאה" דנן, וכששב מליובאוויטש ובפיו הפירוש הנ"ל, קם המלבי"ם ממקומו ואמר: "תורה היא מן השמים" [סיום זה דומה להפליא לתיאור שבס' "חבל בנימין" דלעיל].

האם יכולים אנו לפקפק בפרט מפרטי הסיפור הזה?!

* * *

ואם לא די בכל אלו, הנה מצאנו בכת"י שבספריה הלאומית ירושלים (מס' 3522) את הפירוש דנן ל"מדרש פליאה" זה, ושם הוא מיוחס ל... אדמו"ר הזקן!

* * *

כרגיל ברוב "מדרשי הפליאה", הדברים אינם מצויים כלל במדרשים הידועים לנו; המקור הראשון שמצינו לביטוי "אדם דואג על איבוד דמיו ואינו דואג על איבוד ימיו" הוא בס' החיים לר' שמעון פראנקפורט, ח"א יום ה' (אמשטרדם תס"ג דף י, א) ושם: אמרי אינשי אדם דואג וכו'.

על הפסוק "אלקים יראה לו השה לעולה בני" נאמר במדרש תנחומא: "אמר יצחק, נפשי מסורה לה' אבל אוי לי על דמי". וניתן לראות במדרש זה השראה לנוסח שנתגלגל ל"מדרש הפליאה" הנ"ל.

�. תודתי לגדעון גולדשטיין וליואב ערמוני. בית-הכנסת "איזק שול" נמצא ברחוב קופה 18, בעזרת-הנשים שלו פעל בשנות העשרים והשלושים של המאה העשרים "חדר עברי", הוא בית-הספר היסודי של ה"מזרחי" ולצִדו קן תנועת "השומר-הדתי" ועוד.


� .The wall had a wide slit covered with iron bars, which was the opening for the tzeddakah box. Over it was posted a poem by the Ibn Ezra: "Adam Doag Al Ibud Damav, V'Aino Doag Al Ibud Yamav Damav Ainon Ozrin Lo Yamav Ainan Chozrin Lo. Tzedakah Tatzil MiMavet!" 


� HYPERLINK "http://www.tzemachdovid.org/gedolim/jo/tpersonality/tiktin.html" ��http://www.tzemachdovid.org/gedolim/jo/tpersonality/tiktin.html� .תודתי לחנה שור על עדות כתובה זו (לעניין המקור, להלן) 


�. א' בלאנקשטיין, משלי ישראל ואומות העולם, ש' אשכנזי (עורך) ירושלים, תשכ"ד, עמ' 58. (להלן: משלי ישראל), "זלוטניק עמ' 16". 


�. תודתי לאליעזר גורארי, � HYPERLINK "http://noar.education.gov.il/htbin/bbsnunit/noar/bbs.cgi?forum=polin_madrichim&task=show_msg&msg=6242.0007" ��http://noar.education.gov.il/htbin/bbsnunit/noar/bbs.cgi?forum=polin_madrichim&task=show_msg&msg=6242.0007�


�.  משלי ישראל, עמ' 58, ט', מתוך: אנציקלופדיה, 7369, בשם בחינת עולם לידעיה הפניני. (רבי ידעיה הפניני, הבדרשי  - הפניני = משורר בפי הערבים - נולד ב-1270 לערך, בעיר בדרש או פרפניאן, צרפת, נפטר ב-1340. תלמיד הרמב"ם, כתב דברים נלהבים בזכות הרמב"ם בעת הויכוח על לימוד פילוסופיה. ספרו המפורסם "בחינת עולם", כתוב בפרוזה שירית מרוממת בסגנון משלב לשון מקרא, חז"ל ופילוסופיה. בספר הוא מתאר את מעמדו של האדם בעולם, הספר כתוב על פי תפיסת עולמו של רמב"ם במורה נבוכים. ע"פ: � HYPERLINK "http://www.daat.ac.il/daat/mahshevt/pilosof/al-2.htm" ��http://www.daat.ac.il/�). (עברתי על הספר במהדורת תקס"ו ולא מצאתי את המכתם האמור, ייתכן שהופיע במהדורות נוספות – יוחנן).


�. ח"א, יום ה' (אמשטרדם תס"ג [1703], דף י, א). בלאנקשטיין מביא הפניות למקורות שונים ולגרסאות שונות: DITO; ציונים בדרך החיים; טביוב; מראה מוסר; BARON; מאירי, משלי; ובנוסחאות רחוקות יותר מזו שלפנינו: סינקה הרומי, מכתבי מוסר כב, עמ' 52; שם, א עמ' 1; פלאנטאוויט, 1786 ועוד. וכן ראה: י' דוידזון, אוצר המשלים והפתגמים מספרות ימי הביניים, ירושלים, תשי"ז, עמ' 93. תודתי לד"ר טובה בארי על ההפניות החשובות למקורות אלו; הרב יהושע מונדשיין, חוקר החסידות, איש חב"ד, מאנשי בית הספרים הלאומי האוניברסיטאי בירושלים (להלן). ראיתי הפניה לספר עקידת יצחק, שער נ"ט, הערה א' (תודתי לאליעזר גורארי):


� HYPERLINK "http://noar.education.gov.il/htbin/bbsnunit/noar/bbs.cgi?forum=polin_madrichim&task=show_msg&msg=6242.0007" ��http://noar.education.gov.il/htbin/bbsnunit/noar/bbs.cgi?forum=polin_madrichim&task=show_msg&msg=6242.0007� 


ר' נחמן מברסלב: "אדם דואג על איבוד דמיו ואינו דואג על איבוד ימיו": � HYPERLINK "http://www.satla-zone.com/forums/showthread.php?t=31922" ��http://www.satla-zone.com/forums/showthread.php?t=31922�


"ספר החיים" עוסק בהלכות אבלות. בין השאר דן באיסור אמירת קדיש יתום ע"י אישה. המחבר, ר' שמעון פרנקפורט, נפטר ב-1712. (משלי ישראל, עמ' 57 מציין: ר' שלמה בלאך, ספר החיים). (אין להחליפו ב"ספר החיים" לר' חיים בן בצלאל, אחי המהר"ל מפרג).


�. בריל, יארביכער [ספר השנה] כרך ט, 54-53, מביאו מכתב יד של המאה ה-17; מ"ז אלברטס 'דרישה באיזה מליצות ומשלים השגורים בפי העם' (שבועון האומה, עורך אהרון פרנקל, ניו-יורק, תרע"ו, גיליון י"ח).


�. הדואר, ניו-יורק, תרצ"ח, גיליון ל' עמ' 491. בהקדמה לבן המלך והנזיר נכתב: "מי יתן וישוו חייכם / כשווה כסף אחד בעיניכם / כי תחמלו על הוצאתו לשם ולתהילה / ולא תחמלו על מספר ימי חייכם לבטלה" (ע"פ משלי ישראל, ט"ו, עמ' 59). י' דוידזון, הערה 4.


�. "משל הקדמוני" מאת הפילוסוף, הרופא והמקובל רבי � HYPERLINK "http://he.wikipedia.org/w/index.php?title=%D7%99%D7%A6%D7%97%D7%A7_%D7%90%D7%91%D7%9F_%D7%A1%D7%94%D7%95%D7%9C%D7%94&action=edit" \o "יצחק אבן סהולה" �יצחק בן שלמה אבן סהולה�, � HYPERLINK "http://he.wikipedia.org/wiki/1281" \o "1281" �1281�, הודפס לראשונה ב-� HYPERLINK "http://he.wikipedia.org/wiki/1491" \o "1491" �1491� בעיר ברישא, איטליה. ספר עברי ראשון שהכיל ציורים. סיפורים בחרוזים, ויכוח ומוסר ב'לבוש' שעשועים. חמישה שערים, המַקְשָה והמחבר מתווכחים בגנותן ובשבחן של חמש המידות: חכמה, תשובה, עצה נכונה, ענווה ויראת השם. בוויכוחים משולבים סיפורים ומשלים על בני אדם ובעלי חיים (ע"פ: יפת-רפאל, רויטל, אונב' בר-אילן; על כופרים, נזירים וחוזרים בתשובה בספר "משל הקדמוני").


�. משלי ישראל, י', עמ' 58, ובאתרי אינטרנט שונים.


�. � HYPERLINK "http://www.shturem.net/index.php?section=artdays&id=308&layout=prn&lang=hebrew" ��http://www.shturem.net/index.php?section=artdays&id=308&layout=prn&lang=hebrew� (בקיצורים והשמטות קלות – יוחנן ב"י).


�. � HYPERLINK "http://benyehuda.org/deinard/bat_ami_002.html" ��http://benyehuda.org/deinard/bat_ami_002.html�; אפרים דינרד (דיינארד): נולד ב� HYPERLINK "http://he.wikipedia.org/wiki/%D7%9C%D7%98%D7%91%D7%99%D7%94" \o "לטביה" �לטבייה�, � HYPERLINK "http://he.wikipedia.org/wiki/%D7%AA%D7%A8%22%D7%95" \o "תר\"ו" �תר"ו� - � HYPERLINK "http://he.wikipedia.org/wiki/1846" \o "1846" �1846�, נפטר ב� HYPERLINK "http://he.wikipedia.org/wiki/%D7%A0%D7%99%D7%95_%D7%99%D7%95%D7%A8%D7%A7" \o "ניו יורק" �ניו יורק�, ב� HYPERLINK "http://he.wikipedia.org/wiki/%D7%9B%22%D7%97_%D7%91%D7%A1%D7%99%D7%95%D7%95%D7%9F" \o "כ\"ח בסיוון" �כ"ח בסיוון� � HYPERLINK "http://he.wikipedia.org/wiki/%D7%AA%D7%A8%22%D7%A5" \o "תר\"ץ" �תר"ץ� - � HYPERLINK "http://he.wikipedia.org/wiki/24_%D7%91%D7%99%D7%95%D7%A0%D7%99" \o "24 ביוני" �24 ביוני� � HYPERLINK "http://he.wikipedia.org/wiki/1930" \o "1930" �1930� - בגיל 84. דמות צבעונית ומרתקת, הרפתקן והוזה, תייר ומחפש מציאות בתחום הספר העברי. בהיותו איש צעיר החל במסעות ברחבי רוסיה, באסיה וב� HYPERLINK "http://he.wikipedia.org/wiki/%D7%A6%D7%A4%D7%95%D7%9F_%D7%90%D7%A4%D7%A8%D7%99%D7%A7%D7%94" \o "צפון אפריקה" �צפון-אפריקה�, בהם חיפש, גילה, רכש ואסף ספרים עבריים עתיקים, � HYPERLINK "http://he.wikipedia.org/wiki/%D7%9B%D7%AA%D7%91_%D7%99%D7%93_%28%D7%94%D7%A2%D7%AA%D7%A7%29" \o "כתב יד (העתק)" �כתבי-יד� ודפוסים ראשונים. ב-� HYPERLINK "http://he.wikipedia.org/wiki/1880" \o "1880" �1880� עלה בפעם הראשונה ל� HYPERLINK "http://he.wikipedia.org/wiki/%D7%90%D7%A8%D7%A5_%D7%99%D7%A9%D7%A8%D7%90%D7%9C" \o "ארץ ישראל" �ארץ-ישראל�. עסק בפעילות � HYPERLINK "http://he.wikipedia.org/wiki/%D7%A6%D7%99%D7%95%D7%A0%D7%95%D7%AA" \o "ציונות" �ציונית� וניסה לשלב בין אספנות ספרים וציונות. בארץ שהה כמה שנים לשם הכרתה ובדיקת האפשרויות לעליית � HYPERLINK "http://he.wikipedia.org/wiki/%D7%99%D7%94%D7%93%D7%95%D7%AA_%D7%A8%D7%95%D7%A1%D7%99%D7%94" \o "יהדות רוסיה" �יהודי רוסיה� והתיישבותם. שב ל� HYPERLINK "http://he.wikipedia.org/wiki/%D7%90%D7%95%D7%93%D7%A1%D7%94" \o "אודסה" �אודסה� והקים שם בית-מסחר ידוע לספרים והפכו למרכז תרבות ו� HYPERLINK "http://he.wikipedia.org/wiki/%D7%9E%D7%93%D7%A2%D7%99_%D7%94%D7%99%D7%94%D7%93%D7%95%D7%AA" \o "מדעי היהדות" �מדעי היהדות�. ב-� HYPERLINK "http://he.wikipedia.org/wiki/1888" \o "1888" �1888� היגר לראשונה ל� HYPERLINK "http://he.wikipedia.org/wiki/%D7%90%D7%9E%D7%A8%D7%99%D7%A7%D7%94" \o "אמריקה" �אמריקה�. בין השאר ניסה להקים מושבה יהודית חקלאית במדינת � HYPERLINK "http://he.wikipedia.org/wiki/%D7%A0%D7%95%D7%95%D7%93%D7%94" \o "נוודה" �נוודה�, לאחר שכשל שב לנדודיו בעולם. ב-� HYPERLINK "http://he.wikipedia.org/wiki/1913" \o "1913" �1913� עלה לארץ בשנית. ניסה להקים ב� HYPERLINK "http://he.wikipedia.org/wiki/%D7%A8%D7%9E%D7%9C%D7%94" \o "רמלה" �רמלה� � HYPERLINK "http://he.wikipedia.org/wiki/%D7%9E%D7%95%D7%A9%D7%91%D7%94" \o "מושבה" �מושבה� חקלאית יהודית, ניהל מסע תעמולה נמרץ לשם כך והסתכסך עם השלטונות ה� HYPERLINK "http://he.wikipedia.org/wiki/%D7%A2%D7%95%D7%AA%27%D7%9E%D7%90%D7%A0%D7%99%D7%9D" \o "עות'מאנים" �עות'מאנים�. ב-� HYPERLINK "http://he.wikipedia.org/wiki/1916" \o "1916" �1916�, באמצע � HYPERLINK "http://he.wikipedia.org/wiki/%D7%9E%D7%9C%D7%97%D7%9E%D7%AA_%D7%94%D7%A2%D7%95%D7%9C%D7%9D_%D7%94%D7%A8%D7%90%D7%A9%D7%95%D7%A0%D7%94" \o "מלחמת העולם הראשונה" �המלחמה העולמית הראשונה�, גורש בידי ה� HYPERLINK "http://he.wikipedia.org/wiki/%D7%98%D7%95%D7%A8%D7%A7%D7%99%D7%9D" \o "טורקים" �טורקים� וחזר ל� HYPERLINK "http://he.wikipedia.org/wiki/%D7%90%D7%A8%D7%A6%D7%95%D7%AA_%D7%94%D7%91%D7%A8%D7%99%D7%AA" \o "ארצות הברית" �ארצות-הברית�. אוספיו העבריים העשירים שימשו אותו למחקר ביבליוגראפי וכן להקמת מחלקות לספרים עבריים בסִפריות הגדולות והחשובות של אמריקה. כתב � HYPERLINK "http://he.wikipedia.org/w/index.php?title=%D7%A1%D7%A4%D7%A8_%D7%9E%D7%A1%D7%A2&action=edit" \o "ספר מסע" �ספרי מסעות�, � HYPERLINK "http://he.wikipedia.org/w/index.php?title=%D7%9E%D7%93%D7%A8%D7%99%D7%9A_%D7%AA%D7%99%D7%99%D7%A8%D7%99%D7%9D&action=edit" \o "מדריך תיירים" �מדריכי תיירים�, ספרי תעמולה ציוניים, � HYPERLINK "http://he.wikipedia.org/wiki/%D7%91%D7%99%D7%95%D7%92%D7%A8%D7%A4%D7%99%D7%94" \o "ביוגרפיה" �ביוגרפיות�, ספרי זיכרונות וספרי פולמוס חריפים נגד ה� HYPERLINK "http://he.wikipedia.org/wiki/%D7%A0%D7%A6%D7%A8%D7%95%D7%AA" \o "נצרות" �נצרות�, נגד ה� HYPERLINK "http://he.wikipedia.org/wiki/%D7%97%D7%A1%D7%99%D7%93%D7%95%D7%AA" \o "חסידות" �חסידות� ועוד. רוב יצירותיו נשכחו עם השנים (ע"פ ויקיפדיה, האנציקלופדיה חופשית:


� HYPERLINK "http://he.wikipedia.org/wiki/%D7%90%D7%A4%D7%A8%D7%99%D7%9D_%D7%93%D7%99%D7%99%D7%A0%D7%A8%D7%93" ��http://he.wikipedia.org/wiki/%D7%90%D7%A4%D7%A8%D7%99%D7%9D_%D7%93%D7%99%D7%99%D7%A0%D7%A8%D7%93�)





